
A V I Z


asupra propunerii legislative privind proclamarea 


“Zilei Imnului Naţional al României”.





In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în avizare, în procedură de urgenţă, cu propunerea legislativă menţionată mai sus, trimisă cu adresa nr.86 din 31 martie 1998,  înregistrată  sub nr.238/XVIII/11 din  31 martie 1998.


In urma dezbaterilor, membrii comisiei, cu majoritate de voturi, au avizat favorabil prevederile art.1 şi art.2 ale propunerii legislative, în forma prezentată de iniţiatori.


Cu privire la conţinutul articolului 3 al propunerii legislative, vizând întrunirea în şedinţă  solemnă  a Camerei Deputaţilor  şi Senatului cu prilejul sărbătoririi acestei zile în anul 1998, membrii comisiei recomandă ca la dezbaterea în fond, acest text să fie reanalizat.


		De asemenea, se recomandă a se solicita de către comisia sesizată în fond punctul de vedere al Guvernului, în conformitate cu prevederile art.110 alin.(1) şi art.137 alin.(5) din Constituţia României.


		In raport de obiectul şi conţinutul său, această propunere legislativă are caracter de lege ordinară.

